125. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 4214/214 της 27 Ιαν./10 Φεβρ. 1978 (ΦΕΚ Β΄ 113) (Διόρθ. Σφαλμ. στο ΦΕΚ Β΄ 314/7 Απρ.  1978) Περί εσωτερικής διαρθρώσεως Οικονομικών Επιθεωρήσεων Υπουργείου Γεωργίας. Έχοντες υπ’ όψει: α)Τας διατάξεις της παρ. 4 του άρθρ. 2 του Νόμ. 51/75 «περί Αναδιοργανώσεως των δημοσίων πολιτικών υπηρεσιών». β)Τας διατάξεις του άρθρ. 151 του Π.Δ. 433/1977 (ΦΕΚ 133/ΤΑ/18.5.77) «περί Οργανισμού του Υπουργείου Γεωργίας». γ)Την υπ’ αριθ. 287/24/9.1.1978 έγγραφον εισήγησιν της Δ/νσεως Ελέγχου και Οικονομικής Επιθεωρήσεως, αποφασίζομεν: 1.Καθορίζομεν ως κάτωθι την εις Γραφεία διάρθρωσιν των κατά το άρθρ. 151 του ως άνω Π.Δ/τος, Οικονομικών Επιθεωρήσεων μετά των υφ’ εκάστου τούτων ασκουμένων αρμοδιοτήτων: α)Γραφείον Ελέγχου και Επιθεωρήσεως, εις την αρμοδιότητα του οποίου ανήκει η άσκησις των αρμοδιοτήτων των αναφερομένων εις το εδάφ. α΄ της παρ. 2 του άρθρ. 151 του Π.Δ. 433/1977. β)Γραφείον Ελέγχου Ειδικών Διαχειρίσεων, εις την αρμοδιότητα του οποίου ανήκει η άσκησις των αρμοδιοτήτων των αναφερομένων εις τα εδάφ. β΄ και γ΄ της παρ. 2 του άρθρ. 151 του Π.Δ. 433/77. γ)Γραφείον Γραμματείας, εις την αρμοδιότητα του οποίου ανήκει η εν γένει γραμματειακή εξυπηρέτησις της Επιθεωρήσεως. Η παρούσα δημοσιευθήτω δια της Εφημερίδος της Κυβερνήσεως. 